Been-af op ontbeende bleis | Vroue-Landbouvereniging van Kaapland
Home/News, Velddrif Tak/Been-af op ontbeende bleis
Beriggewer: Marie Malan
Cornelia Marais, saamroeper van Leefstyl, het ‘n interessante, aangename vergadering aangebied.
Herman Lambrechts van die Vishuis in Bokkomlaan, het skaapboud en hoender ontbeen. Daar is twee manier om boud te ontbeen. Eerstens sny die boud van bo af oop en haal die been uit. Gebruik ‘n stewige, skerp ontbeenmes met ‘n lang, smal lem. Tweedens sny been los en trek uit terwyl boud heel bly.
Herman Lambrechts van die Vishuis.
Stop boud en maak oornag gaar in oond. Vulsel: spinasie, fyn spek, knoffel en gemmer, gekapte neute. Hy het ‘n wenk gegee: om te keer dat die boud krimp tydens gaarmaak, kan wortelrepies in die boud gedruk word.
Verskeie speserye is uitgestal.
Om ‘n hoender te ontbeen, moet daar ook so na moontlik aan been gesny word. Sny eers beentjies van vlerke uit, dan borsbeen, boudbeentjies en stuitjie. Vulsel moet stywe konsistensie hê, neute, droë vrugte, kruie (roosmaryn en tiemie) en maalvleis.
By Natania Schmidt|2014-07-24T19:48:31+02:00Julie 24th, 2014|News, Velddrif Tak|0 Comments